sagorsarker/bangla-wikipedia huggingface dataset:
ঋষি কাপুর

ঋষি কাপুর (৪ সেপ্টেম্বর ১৯৫২ — ৩০ এপ্রিল ২০২০) একজন ভারতীয় চলচ্চিত্র অভিনেতা, প্রযোজক এবং পরিচালক যিনি হিন্দি চলচ্চিত্রে কাজের জন্য সুপরিচিত। ১৯৭০ সালে তার পিতা রাজ কাপুরের চলচ্চিত্র "মেরা নাম জোকারে" শিশু শিল্পী হিসেবে অভিনয়ে আত্মপ্রকাশ করে জাতীয় চলচ্চিত্রে পুরস্কার জিতে নেন। এরপর "ববি" চলচ্চিত্রে ডিম্পল কাপাডিয়ার সাথে প্রথম প্রধান চরিত্রে অভিনয় করার সুযোগ পান এবং ১৯৭৪ সালে ফিল্মফেয়ার শ্রেষ্ঠ অভিনেতার পুরস্কার লাভ করেন। ১৯৭৩ থেকে ২০০০ সাল পর্যন্ত তিনি ৯২টি রোমান্টিক চলচ্চিত্রে প্রধান চরিত্রে অভিনয় করেন যেখানে ৪১টি চলচ্চিত্রে সহ-তারকাদের সমন্বয় ছিল। বাকী ৫১টি চলচ্চিত্রের মধ্যে মাত্র ১১টি চলচ্চিত্রে তিনি সফলতা পান। ১৯৭৩ থেকে ১৯৮১ সাল পর্যন্ত তার সহধর্মীনি নীতু সিংয়ের বিপরীতে মোট ১২টি চলচ্চিত্রে এক সাথে কাজ করেন।
ঋষি কাপুর মুম্বইয়ের চেম্বুর এলাকায় একটি পাঞ্জাবি হিন্দু পরিবারে জন্মগ্রহণ করেছিলেন। তার জন্মনাম হল ঋষি রাজ কাপুর। তিনি চলচ্চিত্র পরিচালক এবং নায়ক রাজ কাপুরের দ্বিতীয় পুত্র সন্তান হন। তিনি মুম্বইয়ের ক্যামশন স্কুলে ভাইয়ের সাথে স্কুল জীবন এবং আজমিরের মায়ো কলেজে উচ্চ মাধ্যমিক শিক্ষা লাভ করেন। তার দুই ভাই জ্যেষ্ঠ রণধীর কাপুর এবং কনিষ্ঠ রাজীব কাপুরও বলিউড অভিনেতা ছিলেন।
(১) ববি ১৯৭৩
(২) চান্দিনী ১৯৮৯
(৩) দিওয়ানা ১৯৯২
(৪) নাগীনা ১৯৮৬
(৫) কাপুর এন্ড সন্স ২০১৬
(৬) মেরা নাম জোকার ১৯৭০
(৭) আমার আকবর এন্টনী ১৯৭৭
(৮) প্রেম রোগ ১৯৮২
(৯) দা বডী ২০১৯
(১০) প্রেম গ্রান্থ ১৯৯৬
(১১) কার্জ ১৯৮০
(১২) হিনা ১৯৯১
(১৩) লাইলা মাজনু ১৯৭৬
(১৪) মুল্ক ২০১৮
(১৫) ১০২ নট আউট ২০১৮
(১৬) কাভী কাভী ১৯৭৬
(১৭) আ আব লট চালে ১৯৯৯
(১৮) অগ্নীপথ ২০১২
(১৯) নসীব ১৯৮১
(২০) দামিনী ১৯৯৩
(২১) লাভ আজ কাল ২০০৯
(২২) বানজারান ১৯৯১
(২৩) সারগম ১৯৭৯
(২৪) বোল রাধা বোল ১৯৯২
(২৫) এ ভাদা রাহা ১৯৮২
(২৬) কুলি ১৯৮৩
(২৭) বেসরম ২০১৩
(২৮) জাব তাক হে জান ২০১২
(২৯) স্টুডেন্ট অফ দা ইয়ার ২০১২
(৩০) হাউস ফুল টু ২০১২
(৩১) ফানা ২০০৬
(৩২) আজুবা ১৯৯১
(৩৩) সাগর ১৯৮৫
(৩৪) হাম তুম ২০০৪
(৩৫) দুনীয়া ১৯৮৫
(৩৬) নিগাহে ১৯৮৯
(৩৭) দারার ১৯৯৬
(৩৮) নামস্তে লনডন ২০০৭
(৩৯) নসীব আপনার আপনা ১৯৮৬
(৪০) শীসনাগ ১৯৯০
(৪১) সানাম রে ২০১৬
(৪২) ইয়ারানা ১৯৯৫
(৪৩) ডি ডে ২০১৩
(৪৪) দুছরা আজমী ১৯৭৭
(৪৫) অল ইজ ওয়েল ২০১৫
(৪৬) সিন্দুর ১৯৮৭
(৪৭) সাজন কা ঘার ১৯৯৪
(৪৯) হাম কিছিসে কম নেহি ১৯৭৭
(৪৯) পাতিয়ালা হাউস ২০১১
(৫০) ইনা মীনা ডিকা ১৯৯৪
(৫১) দো দোনি চার ২০১০
১৯৮০ সালের ২২ জানুয়ারি তারিখে ঋষি কাপুর অভিনেত্রী নীতু সিংকে বিয়ে করেন। এই সুখী দম্পতির দুইটি সন্তান রয়েছে; অভিনেতা রণবীর কাপুর ১৯৮২ সালের ২৮ সেপ্টেম্বর জন্মগ্রহণ করেন এবং ডিজাইনার রিধিমা কাপুর সাহানি ১৯৮০ সালের ১৫ সেপ্টেম্বর জন্মগ্রহণ করেন। ঋষি কারিশমা কাপুর এবং কারিনা কাপুর এর কাকা হন।
ঋষি কাপুর ক্যান্সারে আক্রান্ত হয়ে ২০২০ সালের ৩০ এপ্রিল মুম্বইয়ের একটি হাসপাতালে পরলোকগমন করেন।
ডানাং বন্দর

ডানাং বন্দর হল ভিয়েতনাম এর তৃতীয় বৃহত্তম বন্দর। প্রথম হল হো চি মিন সিটি এর সাইগন বন্দর ও দ্বিতিয় হল হাই ফোং বন্দর। এই বন্দরটি হান নদী এর মোহনায় গড়ে উঠেছে। এটি ভিয়েতনাম এর মধ্য ভাগের প্রধান বন্দর। এই বন্দর দ্বার দেশের মধ্য ভাগের পণ্য দ্রব্য আমদানি ও রপ্তানি হয়। এই বন্দরটি দুটি টার্মিনাল দ্বারা গঠিত। এই দুটি টার্মিনাল হল "টিইন সি পোর্ট" ও "সং বন্দর"। টিইন সি পোর্ট ১১ মিটার গভীরতা যুক্ত। আর সং বন্দর ৬ থেকে ৭ মিটার গভীরতা যুক্ত। এই বন্দরটি পূর্ব পশ্চিম অর্থনৈতিক করিডর এর পূর্ব প্রান্তে অবস্থিত। এই অর্থনৈতিক করিডর ভিয়েতনাম, লাওস, থাইল্যান্ড, হয়ে মায়ানমার পর্যন্ত গেছে। ডানাং শহরের অর্থনীতিতে এই বন্দরের গুরুত্ব অপরিসীম।
বন্দরটি দেশের মধ্য ভাগে দক্ষিণ চিন সাগর এর তীরে হান নদী এর মোহনায় গড়ে উঠেছে।এটি সমুদওর সমতল থেকে ০ থেকে ২ মিটার উচ্চতায় অবস্থিত।বন্দরটি ১৬.০৪ উত্তর ও ১০৮ পূর্বে অবস্থিত।বন্দরটি হ্যানয় থেকে ৭৬০ কিলোমিটার দূরে ও হো চি মিন সিটি থেকে ৯৮০ কিলোমিটার দূরে অবস্থিত।
বন্দরটি নদীর মহনায় গড়ে উঠেছে।ফলে বন্দরের পোতাশ্রয়ের গভীরতা কম। পোতাশ্রয়টি কৃত্রিম প্রকৃতির। পোতাশ্রয়ের গভীরতা ৬ মিটার থেকে ৭ মিটার এবং সর্বোচ্চ গভীরতা হল ১১ মিটার।
বন্দরটি দুটি টার্মিনাল বা ডক ব্যবস্থা নিয়ে গঠিত। টিইন ডকটি বেশি গভীরতা যুক্ত।এই ডকের গভীরতা ১১ মিটার। এই ডকে ৪৫,০০০ টন পণ্যবাহী জাহাজ ভিরতে বা নোঙর করে পারে। অন্যদিকে সং ডকের গভীরতা ৬ মিটার থেকে ৭ মিটার। ফলে এই বন্দরটিতে ৫ থেকে ১০ হাজার টন পণ্যবাহী (ডিডব্লুটি) জাহাজ ভিরতে বা নোঙর করতে পারে। এই বন্দরে ১০০ মিটার থেকে ৩০০ মিটার দীর্ঘ জেটি রয়েছে।
বন্দরটি দেশের মধ্য ভাগের পণ্য দ্রব্য আমদানি ও রপ্তানি করে।এই বন্দর দ্বারা ২০০৮ সালে ২.৭ মিলিয়ন টন পণ্য দ্রব্য আমদানি ও রপ্তানি হয়েছে।এর মধ্যে ১.২ মিলিয়ন টন দ্রব্য বিদেশে রপ্তানি হয়েছে।বাকি বন্য আমদানি হয়েছে।বন্দরটি দ্বারা রপ্তানি করা হয় চাল, চা, বনজ দ্রব্য প্রভৃতি।আমদানি করা হয় খনিজ তেল, রাসায়নিক দ্রব্য, ঔষদ, যন্ত্রপাতি প্রভৃতি।
ডানাং বন্দরের পশ্চাৎ ভূমি হল ভিয়েতনাম এর সমগ্র মধ্য ভাগ।এই অংশের সবচেয়ে বড় শহর ও বন্দর হল ডানাং।এই অংশের অর্থনীতি নির্ভর করে বন্দটির উপর।বন্দরটির পশ্চাত ভূমি খনিজ দ্রব্য ও বনজ সম্পদে পরি পূর্ন।এই এলাকা শিল্পে ও পরিকাঠামোতেও অনেক উন্নত।
সাইগন বন্দর

সাইগন বন্দর হল ভিয়েতনামের বৃহত্তম বন্দর। এই বন্দরটি হো চি মিন সিটি এর সাইগন এলাকায় অবস্থিত। এই বন্দরের দ্বারা দেশের বেশির ভাগ ব্যবসা বাণিজ্য হয়। বন্দরটি সাইগন নদীর মহোনায় দক্ষিণ চীন সাগর এর তীরে অবস্থিত। এই বন্দর দ্বারা দেশের দক্ষিণ অংশের পণ্য দ্রব্য আমদানি-রপ্তানি হয়। এই বন্দরের উপর হো চি মিন সিটি এর অর্থনীতি অনেকাংশে নির্ভরশীল। বন্দরটি দ্বারা দেশের এক তৃতীয়াংশ বাণিজ্য সম্পাদিত হয়। পন্য দ্রব্য আমদানি ও রপ্তানির দিক দিয়ে এই বন্দরটি দেশের মধ্যে বৃহত্তম। এটি বিশ্বের ২৪ তম ব্যস্ত কন্টেইনার বন্দর। ২০১২ সালে বন্দরটি ৩.৫ মিলিয়ন TUES কন্টেনার পরিবহন করেছে। বন্দরটি প্রধানত কন্টেইনার বন্দর হিসাবে কাজ করে। তবে এই বন্দর দিয়ে কার্গো পণ্যও পরিবহন করা হয়।
সাইগন বন্দরটি দেশের দক্ষিণ অংশে মেকং নদী এর মোহনায় ব-দ্বীপ এলাকায় অবস্থিত।এটি হো চি মিন সিটি এর মধ্যে অবস্থিত।বন্দরটি ১০ ডিগ্রী উত্তর ও ১০৭.০৩ ডিগ্রী দক্ষিণ এ অবস্থিত।বন্দরটি দক্ষিণ চীন সাগর এর তীরে গড়ে উঠেছে।বন্দরটি দেশের রাজধানী শহর হ্যানয় থেকে ১৭২৬ কিলোমিটার দূরে অবস্থিত।এই বন্দর থেকে ডানাং বন্দর বা "ডা নাং বন্দর" এর দূরত্ব ৯৮০ কিলোমিটার।
বন্দরটি প্রধানত গড়ে ওঠে উপনিবেশিক সময়ে।উপনিবেশিক সময়ে বন্দর ও শহরের নাম ছিল সাইগন।কিন্তু দেশ স্বাধীনতার পর শহরটি স্বাধীনতা সংগ্রামি হো চি মিন এর নামে রাখা হয় শহরটির নাম ।কিনওতু বনওদরের নাম শহরের পুরোধো নামেই থেকে যায়।সেই সময় বন্দরটি ইন্দোচিন এর অন্যতম প্রধান বন্দর ছিল।স্বাধীন ভিয়েতনাম গঠনের পর বন্দরটির আধুনিকরন করা হয়।
সাইগন বন্দরের পোতাশ্রয়টি দক্ষিণ চীন সাগর এর তীরে হো চি মিন সিটি এর মধ্যে গড়ে উঠেছে।পোতাশ্রয়টি ১০ মিটার এর মত গভীর।ফলে মাজারি মাপের ও বড় মাপের জাহাজ বন্দরে ভিরতে বা নোঙর করতে পারে।পোতাশ্রয়টি সমুদ্র থেকে ভিতরে অবস্থিত ফলে সমুদ্রের ঢেউ থেকে সুরক্ষিত থাকে।
বন্দরটিতে প্রধানত কন্টেইনার পরিবহনের নমুনায় কাঠামো গড়ে তোলা হয়েছে।এখানে রয়েছে কন্টেইনার টার্মিনাল।এই বন্দরে কন্টেইনার জাহাজ থেকে কন্টেইনার নামানো ও তোলার জন্য সংক্রিয় ব্যবস্থা রয়েছে। বন্দরটি সড়ক ও রেল পথের দ্বারা দেশের বড় শহর গুলির সঙ্গে যুক্ত।এছাড়া বন্দরে কার্গো পণ্য পরিবহনের ব্যবস্থা রয়েছে।
বন্দরটির দ্বারা দেশের এক তৃতীয়াংশ পণ্য পরিবহন করা হয়।এই বন্দর দ্বারা ২০০৬ সালে ১.৫ মিলিয়ন কন্টেইনার পরিবহন করা হয়েছেল।২০১২ সালে বন্দরটির দ্বারা ৩.৫ মিলিয়ন কন্টেইনার পরিবহন করা হয়।
দেশের দক্ষিণ অংশ এই বন্দরের পশ্চাৎ ভূমির অন্তর্গত।
জ্যোতির্ময়ী গাঙ্গুলী

জ্যোতির্ময়ী গঙ্গোপাধ্যায় (২৫ জানুয়ারি ১৮৮৯ ― ২২ নভেম্বর ১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
জ্যোতির্ময়ী ১৮৮৯ সালের জানুয়ারি মাসে জন্মগ্রহণ করেন কলকাতায়। তার পিতার নাম দ্বারকানাথ গঙ্গোপাধ্যায়। তিনি ছিলেন শ্রমিকদরদী সমাজসেবক, দেশকর্মী এবং মা কাদম্বিনী গঙ্গোপাধ্যায় ছিলেন বাংলার প্রথম মহিলা স্নাতক, ডাক্তার, সমাজসেবিকা। জ্যোতির্ময়ী দেবী অবিবাহিতা ছিলেন। তার সহোদরের নাম প্রভাতচন্দ্র গঙ্গোপাধ্যায়।
বাঙালি নারী শিক্ষা ক্ষেত্রে জ্যোতির্ময়ী দেবীর অবদান লক্ষণীয়। এম.এ. পাশ করার পর কটকের র‍্যাভেনশ গার্লস কলেজ, বেথুন স্কুল, কলম্বো বুদ্ধিস্ট গার্লস কলেজ, কলিকাতা ব্রাহ্ম স্কুলে অধ্যক্ষা রূপে স্ত্রী শিক্ষা প্রচারে ব্রতী হন। লালা লাজপত রায়ের আমন্ত্রণে যোগ দেন জলন্ধর কন্যা মহাবিদ্যালয়ের অধ্যক্ষা হিসেবে। নারীদের রাজনীতি ও দেশসেবার আদর্শে উদ্বুদ্ধ করতে তিনি নারী স্বেচ্ছাসেবীকা বাহিনী গঠন করেছিলেন। তিনি অবলা বসু প্রতিষ্ঠিত "'বিদ্যাসাগর বানীভবন"' সংগঠনেও সক্রিয়ভাবে যোগদান করেন। নারীমুক্তি, বিধবাবিবাহ এবং মাতৃভাষার মাধ্যমে আধুনিক শিক্ষাদানের অন্যতম সমর্থক ছিলেন তিনি। প্রবাসী, মডার্ন রিভিউ ইত্যাদি পত্রিকায় রাজনৈতিক আদর্শ ও সামাজিক সমস্যা নিয়ে লিখতেন। মেদিনীপুরের অত্যাচারী ম্যাজিস্ট্রেট পেডির তীব্র নিন্দা করে "মডার্ণ রিভিউ" পত্রিকায় "Another Crucifixion" নামে জ্বালাময়ী প্রবন্ধ লেখেন। বর্ণভেদ প্রথা ও অস্পৃশ্যতা জাতীয় সামাজিক কুপ্রথার তীব্র সমালোচক ছিলেন তিনি। নারীকল্যাণ সংগঠন হিরণ্ময়ী বিদ্যা শিল্পাশ্রম, পুরী বসন্তকুমারী বিদ্যাশ্রম ইত্যাদির সাথেও যুক্ত ছিলেন। সমাজসেবার অভিপ্রায়ে ১৯২৬ সালে তিনি একটি ছাত্র সংস্থা গঠন করেন।
পিতামাতার স্বদেশপ্রেমে তিনি প্রভাবিত হয়েছিলেন। ১৯২০ সালে কলকাতায় কংগ্রেস অধিবেশনে তিনি নারী-স্বেচ্ছাসেবিকা বাহিনী গঠন করেছিলেন। তখন নারীরা প্রকাশ্যে রাজনীতি যেন করতে পারে সেজন্য তিনি মেয়েদের সাথে আলোচনা করতেন ও দলে যুক্ত করতেন। ১৯৩০ সালে তিনি চাকরি ছেড়ে দিয়ে মুক্তির সংগ্রামে যুক্ত হন। এর জন্য তিনি কাজ গড়ে তুলেছেন শহরে ও গ্রামে। ১৯৩২ সালে আইন অমান্য আন্দোলনে তিনি ঝাঁপিয়ে পড়েন। ঊর্মিলা দেবীর নেতৃতে গঠিত নারী সত্যাগ্রহ সমিতির সভানেত্রী ছিলেন। ১৯৪৫ সালে ২১ নভেম্বর 'আজাদ-হিন্দ ফৌজ' -এর শোভাযাত্রা করেন। ১৯৩০ সালে লবণ আইন অমান্য করে গঠন করেন "'নারী সত্যাগ্রহ"'। তার বিপ্লবী কাজের জন্য দু'বার কারাবরণ করতে হয়েছে। ১৯৩১ সালের ২৬ জানুয়ারি নেতাজী সুভাষচন্দ্র বসুকে চার্লস টেগার্টের আক্রমণ থেকে বাঁচাতে গিয়ে তিনি আহত হন।
জ্যোতির্ময়ী গাঙ্গুলী ২১ নভেম্বর ১৯৪৫ সালে আজাদ হিন্দ ফৌজ শোভযাত্রায় পুলিশের আক্রমণে নিহত শহীদ রামেশ্বর বন্দ্যোপাধ্যায়ের মরদেহ নিয়ে শ্মশানের দিকে শোভাযাত্রা করে অগ্রসর হচ্ছিলেন তখন মিলিটারি ট্রাক এসে পেছনে ধাক্কা দেয়। তিনি প্রথমে আহত হন এবং তার কয়েক ঘণ্টা পরেই তিনি মৃত্যুবরণ করেন।
চায়না পেট্রোকেমিক্যাল কর্পোরেশন

চায়না পেট্রোকেমিক্যাল কর্পোরেশন () অথবা সিনোপ্যাক গ্রুপ হচ্ছে এশিয়ার সর্ববৃহৎতেল পরিশোধন ও পেট্রোকেমিক্যাল কোম্পানি, এটি পরিচালিত হয় চীনের সরকার দ্বারা এসএএসএসির মাধ্যমে। এটির সদর দপ্তর বেইজিং শহরে অবস্থিত। ২০০৭-এ সেরা পাঁচশোটি কোম্পানির মধ্যে এটি প্রথম হয় এর বার্ষিক ১ ট্রিলিয়ন চীনা ইয়েন আয়ের মাধ্যমে।
আয়ের দিক থেকে এটি বিশ্বের দ্বিতীয় বৃহত্তম কোম্পানি।
কাপুর পরিবার

কাপুর পরিবার একটি বিশিষ্ট ভারতীয় পরিবার; যারা দীর্ঘ সময় ধরে ভারতীয় চলচ্চিত্রের ইতিহাসে অভিনয়, প্রযোজনা এবং পরিচালনা করে আসছেন।
কাপুর পরিবার মূলতঃ ভারতীয় পাঞ্জাবি হিন্দু বংশোদ্ভুত একটি পরিবার। পৃথ্বীরাজ কাপুর কর্তৃক পরিবারটি প্রথম চলচ্চিত্রে পেশাদার হিসেবে গঠন করেছিলেন। তিনি ১৯০৮ সালে ব্রিটিশ ভারতের পাঞ্জাব প্রদেশের সামুন্দরিতে জন্মগ্রহণ করেন। তার পিতা বশেশ্বরনাথ কাপুর পেশোয়ার শহরে ভারতীয় ইম্পেরিয়াল পুলিশ অফিসার হিসেবে দায়িত্ব পালন করেছেন। পৃথ্বীরাজের প্রধান চরিত্রে ১৯২৯ খ্রিষ্টাব্দে সিনেমা গার্ল চলচ্চিত্রে প্রথম অভিনয় করেন।
কলিন ডি গ্র্যান্ডহোম

কলিন ডি গ্র্যান্ডহোম (; জন্ম: ২২ জুলাই, ১৯৮৬) জিম্বাবুয়ের হারারে এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। অকল্যান্ড এইসের প্রতিনিধিত্ব করছেন। এছাড়াও ঘরোয়া রাজ্য চ্যাম্পিয়নশীপের প্রথম-শ্রেণীর ক্রিকেটে মনিকাল্যান্ড, মিডল্যান্ডস, নাগেনাহিরা নাগাসের পক্ষে খেলেছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।
২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের পক্ষে অংশ নেন। ২০০৬ সালে জিম্বাবুয়ে থেকে অভিবাসিত হয়ে নিউজিল্যান্ডে চলে যান ও অকল্যান্ড দলের সদস্য মনোনীত হন। তার বাবা লরেন্স জিম্বাবুয়ের টেস্ট মর্যাদা প্রাপ্তির পূর্বে জিম্বাবুয়ের প্রতিনিধিত্ব করেছেন।
১১ ফেব্রুয়ারি, ২০১২ তারিখে আন্তর্জাতিক ক্রিকেটে অভিষেক ঘটে তার। নিজ জন্মভূমি জিম্বাবুয়ের বিপক্ষে টুয়েন্টি২০ আন্তর্জাতিক খেলার জন্য নিউজিল্যান্ডের সদস্যরূপে খেলেন। একই বছরের মার্চে দক্ষিণ আফ্রিকার বিপক্ষে অভিষেক ওডিআইয়ে আলবি মরকেলের রান-আউটের শিকারে পরিণত হবার পূর্বে ৩৬ বলে ৩৬ রান সংগ্রহ করেন তিনি। নভেম্বর, ২০১৬ সালে সফরকারী পাকিস্তানের বিপক্ষে টেস্ট সিরিজ খেলার জন্য নিউজিল্যান্ড দলের সদস্য করা হয়। ১৭ নভেম্বর ক্রাইস্টচার্চে সিরিজের প্রথম টেস্টে তার অভিষেক হয়। আজহার আলীকে আউটের মাধ্যমে নিজস্ব প্রথম টেস্ট উইকেট তুলে নেন। এছাড়াও প্রথম ইনিংসে পাঁচ উইকেট লাভের কৃতিত্বের অধিকার হন তিনি। খেলায় তার দল ৮ উইকেটে জয় পায় ও তিনি ম্যান অব দ্য ম্যাচের পুরস্কার লাভ করেন।
হাইফোং

হাইফোং হল ভিয়েতনাম এর তৃতীয় বৃহত্তম শহর। শহরটির জনসংখ্যা ২ মিলিয়নেরও বেশি। এর থেকে বড় শহর দুটি হল রাজধানী হ্যানয় ও অর্থনৈতিক রাজধানী হো চি মিন সিটি। এই শহরটি দেশের উত্তর অংশে অবস্থিত। এই শহরেই বিখ্যাত হাইফোং বন্দর অবস্থিত। এই বন্দরটি ভিয়েতনামের মধ্যে দ্বিতীয় বৃহত্তম। এই শহর থেকে হ্যানয় কাছেই অবস্থিত। দেশের মধ্য ভাগের শহর ও বন্দর ৮৭০ কিলোমিটার দূরে ও হো চি মিন সিটি ১৯০০ কিলোমিটার দূরে অবস্থিত।
শহরটি দেশর উত্তর অংশে সমুদ্রের তীরে অবস্থিত। এটি সমুদ্র সমতল থেকে সামান্য উচ্চতায় অবস্থিত। এটি ২২.০০ ডিগ্রী উত্তর ও ১০৭ ডিগ্রী পূর্ব এর মধ্যে অবস্থিত। এই শহর হ্যানয় থেকে ২০০ কিলোমিটার দূরে অবস্থিত।
শহরটি সমুদ্র উপকূল একলাকায় অবস্থিত। এই শহরটির মোট আয়তন ১৫২৭ বর্গ কিলোমিটার। শহরটি এর মধ্যে কাম নদী প্রবাহীত হয়েছে।
এই শহর এক সময় ফান্স ইন্দোচিন এর অন্তর্গত ছিল। সেই সময় থেকেই শহরটি একটি অর্থনৈতিক ও শিল্পনগরী হিসাবে পরিচিত। শহরটি হাইফোং বন্দর কে কেন্দ্র করে বেড়ে উঠেছে। ১৯০২ সালে এই শহরে প্রথম রেলপথ স্থাপিত হয়।
শহরটিতে মোট জনংখ্যা হল ২০,০৩,৫০০ জন। এই জনসংখ্যার হিসাবে শহরটি দেশের তৃতীয় বৃহত্তম মহানগর। এই শহরে মোট জনসংখ্যার ৪৯ শতাংশ নারী ও ৫১ শতাংশ পুরুষ।
শহরটি সড়ক পথ ও রেলপথ দ্বারা দেশের বিভিন্ন শহরের সঙ্গে যুক্ত রয়েছে। এই শহরে জাতীয় পথ ৫ বা ন্যাশনাল রুট ৫ ও জাতীয় পথ ১০ বা ন্যাশনাল রুট ১০ দ্বারা দেশের বাকি অংশের সঙ্গে যুক্ত রয়েছে।
এই শহরের প্রধান রেল স্টেশন হল হাইফোং রেলওয়ে স্টেশন বা হাইফোং স্টেশন। এটি কুনমিং হাইফোং রেলপথ বা ইউনান হাইফোং রেলপথের প্রান্তিক স্টেশন। এছাড়াও রেলপথে শহরটি দেশের প্রধান শহর হ্যানয় ও হোচিমিন সিটি এর সঙ্গে যুক্ত।
এই শহরে একটি আন্তর্জাতিক বিমানবন্দর রয়েছে। এই বিমানবন্দর দ্বারা শহরটির বিমান যোগাযোগ সম্পর্ন হয়। এই শহর থেকে বিমান যোগে দেশের বেশির ভাগ বড় শহরে যাওয়া যায়।
এই শহরের জলপথে পরিবহন সম্পর্ন হয় হাইফোং বন্দর এর দ্বারা। এই বন্দরের দ্বারা বিভিন্ন দেশের বন্দরের পণ্য দ্রব্য রপ্তানি করা হয় এবং বিদেশ থেকে এই বন্দরের দ্বারা পণ্য-দ্রব্য আমদানি করা হয়।
দেশের অর্থনীতিতে এই শহর গুরুত্বপূর্ণ অবদান রাখে। এই শহরেই রয়েছে দেশের দ্বিতীয় বৃহত্তম বন্দর। এই শহরে বহুসংখ্যক কলকারখানা গড়ে উঠেছে। এখানে খাদ্য প্রক্রিয়াকরণ, হালকা ও ভারী দুই ধরনের শিল্প গড়ে উঠেছে।
অ্যাসগার্ডিয়া

অ্যাসগার্ডিয়া একটি প্রস্তাবিত জাতিসত্ত্বা যার অবস্থান হবে মহাশূন্যে। এটি ভিয়েনায় অবস্থিত অ্যারোস্পেস ইন্টারন্যাশনাল রিসার্চ সেন্টার-এর একটি উদ্যোগ।
অ্যাসগার্ডিয়ার ঘোষণা দেয়া হয় ১২ অক্টবর, ২০১৬ তে। এর স্বপ্নদ্রষ্টা ইগর আশুরবেলি একজন খ্যাতনামা বিজ্ঞানী, অ্যারোস্পেস ইন্টারন্যাশনাল রিসার্চ সেন্টারের প্রতিষ্ঠাতা এবং ইউনেস্কো-এর মহাকাশ বিজ্ঞান কমিটির সভাপতি।
অ্যাসগার্ডিয়ার উদ্যোক্তারা বর্তমানে জাতিসংঘের কাছ থেকে রাষ্ট্র হিসেবে স্বীকৃতি পাওয়ার লক্ষ্যে কাজ করছে এবং ওয়েব সাইটের মাধ্যমে নাগরিকত্বের নিবন্ধের জন্য আগ্রহীদের অনুরোধ করেছে। বর্তমানে ওয়েবসাইটে অ্যাসগার্ডিয়ার জাতীয় পতাকা,প্রতীক ও জাতীয় সংগীতের জন্য প্রতিযোগিতা চালু আছে। ৮ নভেম্বর, ২০১৬ থেকে পতাকার নকশার জন্য ভোটগ্রহণ শুরু হয়েছে সেই সাথে নতুন নকশা গ্রহণের কার্যক্রমও চালু আছে।
শলুয়া ডিগ্রি কলেজ

শলুয়া ডিগ্রি কলেজ বাংলাদেশের রাজশাহী জেলার চারঘাট উপজেলায় অবস্থিত একটি শিক্ষাপ্রতিষ্ঠান।
কলেজটি গণপ্রজাতন্ত্রী বাংলাদেশ সরকারের উপ-সচিব মোঃ মাহবুব আলম এর উদ্যোগে শাহ মোঃ শামসুজ্জোহ-র সভাপতিত্বে সাংগঠনিক সভার সিদ্ধান্ত মতে প্রতিষ্ঠাতা সভাপতি শলুয়া ইউনিয়ন পরিষদের চেয়ারম্যান মোঃ আবু সাঈদ চাঁদ বর্তমানে উপজেলা চেয়ারম্যান, চারঘাট উপজেলা পরিষদ, রাজশাহী এবং অত্র এলাকার গণ্যমান্য ব্যক্তিবর্গসহ সকল শ্রেণীর জনসাধারণের সার্বিক সহযোগিতায় প্রতিষ্ঠিত হয়। পরবর্তীতে ডাঃ মোঃ আলাউদ্দিন-সভাপতি গভর্নিং বডি শলুয়া কলেজ ও তৎকালীন সরকারের মাননীয় প্রতিমন্ত্রী-পানি সম্পদ মন্ত্রণালয় এর সহায়তায় কলেজটি ১৯৯৮ সালের শুরুতেই এম.পি.ও ভুক্ত ও একই বছরে স্নাতক (পাস) পর্যায়ে উন্নীত ও এম.পি.ও লাভ করে।
কলেজটি মফস্বল এলাকায় প্রতিষ্ঠিত। একটি লেক ও শলুয়া ইউনিয়ন পরিষদের পাশে দৌলতপুর মৌজায় শলুয়ার প্রাণকেন্দ্রে অবস্থিত যা রাজশাহী জেলার চারঘাট থানাধীন।
কলেজটির মোট ২টি ভবন রয়েছে। যার একটি দোতলা এবং আরেকটি ১ তলা বিশিষ্ট। ২ তলা বিশিষ্ট ভবনটি প্রশাসনিক ভবন এবং শ্রেণীকক্ষ হিসিবে ব্যবহৃত হয়। কলেজের সামনে একটি লেক আছে।
এখানে উচ্চ মাধ্যমিক, ডিগ্রি পাশ এবং স্নাতক পড়াশোনার ব্যবস্থা আছে।
ধিবেহী ভাষা

ধিবেহী ভাষা (, উচ্চারণ: ধিৱেহী) বা দিবেহী ভাষা হলো একটি ইন্দো-ইউরোপীয় ভাষাপরিবারের ইন্দো-আর্য শাখার একটি ভাষা যা মালদ্বীপের রাষ্ট্রভাষা। বর্তমানে বিশ্বে এ ভাষার ব্যবহারকারীর সংখ্যা প্রায় চার লক্ষ্যের কাছাকাছি, যার অধিকাংশই মালদ্বীপের মানুষ।
সাধারণত মালদ্বীপে ধিবেহী ভাষায় কথাবলা মানুষের সংখ্যা আনুমানিক সাড়ে তিন লক্ষ এর চেয়েও বেশি। ধিবেহী ভাষায় মালদ্বীপের প্রায় সকল মানুষ কথাবার্তা করে এবং এটিই হলো মালদ্বীপের একমাত্র জাতীয় ভাষা। মালদ্বীপ ছাড়াও আরও কিছু স্থানে এ ভাষা ব্যবহার করা হয়ে থাকে, তার মধ্যে ভারতের লক্ষদ্বীপ এলাকার মিনিকয় দ্বীপ অন্যতম। আনুমানিক এ এলাকায় ধিবেহী ভাষায় কথা বলা মানুষের সংখ্যা প্রায় দশ হাজারের মতো।
চায়না ন্যাশনাল অফশোর অয়েল কর্পোরেশন

চায়না ন্যাশনাল অফশোর অয়েল কর্পোরেশন, অথবা CNOOC গ্রুপ (চাইনিজ: 中国海洋石油总公司 Pinyin: "Zhōngguó Háiyáng Shíyóu Zǒnggōngsī"), হচ্ছে চীনের একটি প্রধান জাতীয় তেল কোম্পানি। এটি গণপ্রজাতন্ত্রী চীনের তৃতীয় বৃহত্তম জাতীয় তেল কোম্পানি।
এটি গণপ্রজাতন্ত্রী চীনের একটি রাষ্ট্রমালিকানাধীন কোম্পানি। সরকারকর্তৃক এটি নিয়ন্ত্রিত হয়। ১৯৮২ সালে এটি প্রতিষ্ঠা করা হয়।এর সদর দপ্তর বেইজিংয়ে অবস্থিত।
সবিতা কুমারী

সবিতা কুমারী হচ্ছেন ভারতের পশ্চিমবঙ্গের ভারতের কমিউনিস্ট পার্টি (মাওবাদী)-এর একজন গেরিলা স্কোয়াড কমান্ডার।
পশ্চিমবঙ্গের গোয়েন্দা ব্যুরোর তথ্য অনুসারে তিনি ঝাড়খণ্ডের ডালটনগঞ্জের পারিবা গ্রামে জন্মগ্রহণ করেন। তিনি ঝাড়খণ্ডের ডালটনগঞ্জ কলেজ থেকে স্নাতক পাশ করেছেন। একটি প্রতিবেদনে তাকে অন্ধ্রপ্রদেশের মাওবাদী হিসেবে উল্লেখ করা হয়েছে।
সবিতা কুমারী ২০০০ সালে মাওবাদে যোগদান করেন। পূর্বে তার বিরুদ্ধে মাওবাদী গেরিলা দলে ভারপ্রাপ্ত থাকার অভিযোগ আনা হয় এবং তিনি ছত্তিসগড়ে সবচেয়ে তালিকাভুক্ত অপরাধী। তার বিরুদ্ধে অনেক মামলা দেয়া হয়েছে, সেগুলোর মধ্যে আছে পুলিস হত্যাসহ পুলিস জেলখানা থেকে মাওবাদীদের পলায়নে সহায়তা করার বিষয়। ২০০৫ সালের নভেম্বরে জানা যায়, সবিতার নেতৃত্ব একটি স্কোয়াড জেহানাবাদ জেলে ভেঙে প্রায় ১০০জন মাওবাদী দলের নেতা ও সমর্থককে মুক্ত করছে।
আরাকান

আরাকান ( বা ) মিয়ানমারের (পূর্বে বার্মা) রাখাইন রাজ্যের ঐতিহাসিক ভৌগোলিক নাম। বর্মী সামরিক জান্তা ১৯৮৯ সালে এর নাম পরিবর্তন না করা পর্যন্ত এই অঞ্চলটিকে কয়েক শতাব্দী ধরে আরাকান বলা হত। এই অঞ্চলের মানুষ আরাকানি নামে পরিচিত ছিল।
আরাকানের স্থাপিত প্রথমদিককার রাজ্যগুলোর ইতিহাস চতুর্থ শতাব্দী থেকে শুরু। আরাকান ছিল দক্ষিণ-পূর্ব এশিয়ার প্রথম ভারতীয়কৃত রাজ্যগুলোর মধ্যে অন্যতম। এটি বুদ্ধের পবিত্র মহামুণি ভাস্কর্যের ঠিকানা ছিল যা পরে ১৮শ শতাব্দীতে বর্মী বিজয়ীদের দ্বারা মান্দালয়ে স্থানান্তরিত হয়। ১৪২৮ থেকে ১৭৮৪ সাল পর্যন্ত ৩৫৬ বছর ধরে আরাকান ম্রাউক উ শহর থেকে ম্রাউক উ রাজ্য দ্বারা শাসিত হয়। রাজ্যটি বাঙ্গালা সালতানাতের একটি আশ্রিত রাজ্য হিসেবে প্রতিষ্ঠিত হয়েছিল। এটি পরবর্তীতে নিজস্ব স্বাধীনতা নিশ্চিত করে এবং এর রাজাদের জন্য মুসলিম উপাধি সহ বাঙ্গালা সালতানাতের রীতিনীতি গ্রহণ করে। আরাকান একটি জাতিগত ও ধর্মীয়ভাবে বৈচিত্র্যময় জনসংখ্যার আবাসস্থল হয়ে ওঠে যেখানে বৌদ্ধরা সংখ্যাগরিষ্ঠ ও মুসলমানরা দ্বিতীয় বৃহত্তম সম্প্রদায় তৈরি করে। এটি হিন্দু ও খ্রিস্টানদেরও বাসস্থান ছিল। পর্তুগিজরা এই অঞ্চলে সক্রিয় ছিল।
আরাকান বিভাগ ছিল ব্রিটিশ ভারতের একটি অংশ এবং পরে ব্রিটিশ বার্মার অধীনে পড়ে। ১৯ম থেকে ২০ শতাব্দীর প্রথম দিকে আরাকান ছিল বিশ্বের একটি প্রধান চাল রপ্তানিকারক। দ্বিতীয় বিশ্বযুদ্ধের সময় বার্মা অভিযানের অংশ হিসেবে মিত্র বাহিনীর দ্বারা জাপানিদের বিরুদ্ধে বেশ কয়েকটি আরাকান অভিযান পরিচালিত হয়। ১৯৪৮ সালে বার্মা স্বাধীন হওয়ার পর আরাকানে স্বায়ত্তশাসনের আন্দোলন ঘটে। ১৯৬২ সালের বর্মী অভ্যুত্থানের পর দেশে মানবাধিকারের অবনতি ঘটে। ১৯৭৪ সালে একটি বৈষম্যমূলক নাগরিকত্ব আইন প্রণীত হয়। ১৯৮২ সালে বেশিরভাগ আরাকানি মুসলমানদের নাগরিকত্ব কেড়ে নেওয়া হয়। বার্মার সামরিক শাসকদের দ্বারা নাগরিকত্বের একটি পৃথক ব্যবস্থা চালু করা হয়। আরাকানি বৌদ্ধ ও মুসলমান উভয়ই ক্রমবর্ধমান জাতীয়তাবাদের অভিজ্ঞতা লাভ করে যাদের মধ্যে স্বাধিকারের আশা ছিল। ১৯৭৪ সালে বার্মার বিতর্কিত নাগরিকত্ব আইনের পর, বৌদ্ধরা রাখাইন ও মুসলমানরা রোহিঙ্গা নামে পরিচিতি লাভ করে। এই অঞ্চলটি ২০১৬ ও ২০১৭ সালে রোহিঙ্গা গণহত্যার স্থান ছিল।
মোহন বৈদ্য

মোহন বৈদ্য () হচ্ছেন নেপালের বিপ্লবী মাওবাদী। তিনি নেপাল কমিউনিস্ট পার্টি (ক্রান্তিকারি মাওবাদী)র সভাপতি। এই কমিউনিস্ট পার্টিটি ২০১২ সালে নেপাল কমিউনিস্ট পার্টি (মাওবাদী-কেন্দ্র) থেকে বিচ্ছিন্ন হয়ে গঠিত হয়।
বৈদ্য ১৯৮৫ সালে যখন নেকপা মশাল গঠিত হয় তখনই নেতা হয়ে ওঠেন।
১৯৮৬ সালে, মোহন বৈদ্য নেকরা (মশাল) এর সাধারণ সম্পাদক হিসেবে দায়িত্ব পালন করছিলেন যখন তিনি রাজা বীরেন্দ্রের বিরুদ্ধে সশস্ত্র বিদ্রোহের ডাক দেন। এই প্রচেষ্টাগুলি শেষ পর্যন্ত ব্যর্থ হয়েছিল যার ফলে সেক্টর কাণ্ড নামে পরিচিত ঘটনায় বেশ কয়েকজন বিপ্লবীকে গ্রেপ্তার করা হয়েছিল। এতে বৈদ্যকে তীব্র অভ্যন্তরীণ সমালোচনার মুখে পড়তে দেখা যায় যার পরিণতিতে তার পদত্যাগ ঘটে এবং পুষ্প কমল দাহাল স্থলাভিষিক্ত হয়।
নেপালের গৃহযুদ্ধের শান্তি প্রক্রিয়ার সময় বৈদ্যকে অন্তর্ভুক্ত করা হয়নি কারণ তিনি ভারতীয় কারাগারে বন্দি সময় কাটাচ্ছিলেন। পরে তিনি চুক্তির সময় মাওবাদী প্রতিনিধিদের দ্বারা নেওয়া সিদ্ধান্তের সমালোচনা করেন।
২০১৮ সালে একটি সাক্ষাত্কারে, বৈদ্য আদিবাসী জনজাতিদের দ্বারা অত্যধিক মদ খাওয়ার বিষয়ে উদ্বেগ প্রকাশ করেছিলেন। যদিও তিনি সেসময় জোর দিয়েছিলেন যে তার ফোকাস মূলত অর্থনৈতিক সংস্কার, জমির অধিকার এবং পুনর্বন্টন, পণ্যের ন্যায্য মূল্য, ন্যায্য মজুরি এবং ঋণ নিয়ন্ত্রণের উপর কেন্দ্রীভূত। তিনি নেপালের সাম্যাবাদী দলগুলোর মধ্যে রাজনৈতিক উপদলাদলির প্রতি অসম্মতি প্রকাশ করেন এবং ঐক্য দেখতে চান।
ঈশ্বর পোখরেল

ঈশ্বর পোখরেল (, , ) হচ্ছেন নেপালের নেপাল কমিউনিস্ট পার্টি (একীকৃত মার্ক্সবাদী-লেনিনবাদী) পার্টির বর্তমানজ্যেষ্ঠ সহসভাপতি। পোখরেল নেপালের উপপ্রধানমন্ত্রী হিসেবেও দায়িত্ব পালন করেছেন। তিনি দ্বিতীয় অলি মন্ত্রিসভায় প্রতিরক্ষামন্ত্রীও ছিলেন।
ঈশ্বর পোখরেল পূর্বে পার্টির সাবেক সাধারণ সম্পাদক ছিলেন।
ঈশ্বর পোখরেল ৪ ফেব্রুয়ারি ১৯৫৪ সালে জন্মগ্রহণ করেন এবং তিনি বর্তমানে নেপালি কমিউনিস্ট পার্টির সচিবালয়ের সদস্য হিসেবে কাজ করছেন। ২০১৮ সালে এই পার্টি গঠনের পর থেকেই নেপালি এই রাজনীতিবিদ একই দায়িত্ব পালন করছেন। তিনি নেপালি কমিউনিস্ট পার্টির প্রাক্তন সাধারণ সম্পাদক এবং এই পার্টির পূর্বসূরি সিপিএন-ইউএমএলের সাধারণ সম্পাদক হিসাবেও দায়িত্ব পালন করেন। তিনি নেপালের কমিউনিস্ট পার্টির কেন্দ্রীয় কমিটির প্রতিষ্ঠাতা সদস্য এবং সিপিএন-ইউএমএল কেন্দ্রীয় কমিটির প্রতিষ্ঠাতা সদস্যও ছিলেন।
নেপালের সাম্যবাদী দল

নেপালের সাম্যবাদী দল বা নেপালের কমিউনিস্ট পার্টি ১৯৪৯ সনে কলকাতায় গঠিত হয়। বর্তমানে নেপালের রাজনৈতিক দলসমূহ যারা সাম্যবাদী মতাদর্শের সাথে যুক্ত বলে দাবি করে সেগুলোর অধিকাংশই তাদের শেকড় হিসেবে ১৯৪৯ সালে গঠিত নেপালের কমিউনিস্ট পার্টিকে বলে থাকে।
জাতীয় আইনসভা (জাপান)

জাতীয় আইনসভা (国会 Kokkai) জাপানের দ্বিকক্ষ বিশিষ্ট একটি আইন-সভা । এটা নির্মিত হয়েছে নিম্নকক্ষের দ্বারা যাকে প্রতিনিধিসভা বলা হয়, এবং একটি উচ্চকক্ষ দ্বারা যাকে কাউন্সিলদের হাউস বলা হয়। উভয় কক্ষ সরাসরি সমান্তরাল ভোটিং ব্যবস্থার অধীনে নির্বাচন করা হয়। আইন পাস ছাড়াও, আইন-সভা প্রধানমন্ত্রী নির্বাচনের জন্য আনুষ্ঠানিকভাবে দায়িত্বপূর্ণ বা দায়বদ্ধ হয়ে থাকে। জাতীয় আইনসভা "মিইজি সংবিধান" (জাপান সাম্রাজ্য সংবিধান গ্রহণের ফলে ১৮৮৯ সালে সাম্রাজ্য আইনসভা হিসাবে সর্বপ্রথম মিলিত হয়েছিল। আইন-সভার বর্তমান রূপটি যুদ্ধোত্তর সংবিধান অনুযায়ী ১৯৪৭ সালে গঠিত হয় এবং এটা সংবিধানের দ্বারা বিবেচিত রাষ্ট্রক্ষমতার সর্বোচ্চ অঙ্গ। জাতীয় আইনসভার ভবন টোকিওর নাগাতাচো জেলার চিয়োদা নামক শহরে অবস্থিত।
আইনসভার উভয় কক্ষ সমান্তরাল ভোটিং ব্যবস্থার অধীনে নির্বাচন করা হয়। এর মানে হল যে, আসন সমূহ পূরণ করা হয় যে কোনো প্রদত্ত নির্বাচনী দ্বারা যা দুটি দলে বিভক্ত করা হয়। প্রতিটি একটি ভিন্ন পদ্ধতি দ্বারা নির্বাচিত করা হয়। দুই কক্ষের মধ্যে মূল পার্থক্য, দুটি দলের আকার এবং তারা কীভাবে নির্বাচিত হয়। জাপানে অন্তত ২০ বছর বয়সী কোন জাতীয় নাগরিক এই নির্বাচনে ভোট দিতে পারে, যা ১৮ তে পরিবর্তন করা হবে ২০১৬ সাল থেকে।
সংবিধানের ৪১ তম অনুচ্ছেদে জাতীয় আইনসভাকে রাষ্ট্রক্ষমতার সর্বোচ্চ অঙ্গ এবং রাষ্ট্রের একমাত্র আইন তৈরির অঙ্গ হিসেবে বর্ণনা করা রয়েছে। এই বিবৃতি, মিইজি সংবিধানের বিপরীতে জবরদস্ত ভাবে হয়, যা বর্ণিত করে একজন জাপানের সম্রাট কে, যে আইনসভার সম্মতি অনুসারে কর্তৃত্বপূর্ণ আইন প্রণয়নের ক্ষমতা রাখেন। জাতীয় আইনসভার দায়িত্ব শুধুমাত্র আইন তৈরী করা না, বার্ষিক জাতীয় বাজেট প্রণয়ন করার কাজও করে যা সরকার জমা দিয়ে থাকে এবং বিভিন্ন চুক্তিসমূহের আনুষ্ঠানিক স্বীকৃতি প্রদানও করে থাকে। আইনসভা "সরকার সম্পর্কে তদন্ত" পরিচালনা করতে পারে (অনুচ্ছেদ ৬২ অনুযায়ী)। প্রধানমন্ত্রীকে আইনসভা দ্বারা মনোনীত করা আবশ্যক, নির্বাহী সরকারী সংস্থার উপর বিধানিক আধিপত্য নীতি প্রতিষ্ঠার জন্য ( অনুচ্ছেদ ৬৭ অনুযায়ী)। প্রধানমন্ত্রী ও মন্ত্রিসভার সদস্য সহ সরকারী কর্মকর্তা, আইনসভার ইনভেস্টিগেটিভ কমিটির সামনে উপস্থিত হয়ে জিজ্ঞাসাবাদের উত্তর দিতে হয়।এ ছাড়াও আইনসভার, বিচারকদের ফৌজদারি দোষী সাব্যস্তে অভিযুক্ত করার ক্ষমতা রয়েছে।
সংবিধান অনুযায়ী, আইনসভা অন্তত এক অধিবেশনে প্রতি বছর মিলিত হত্তয়া আবশ্যক। প্রায়োগিকভাবে, শুধুমাত্র প্রতিনিধিসভা ভেঙে দেওয়া হয় ঠিক একটি নির্বাচনের পূর্বে, কিন্তু যখন নিম্নকক্ষ সাধারণ নির্বাচনের আগে ভেঙে দেওয়ার ঘটনার মধ্যে থাকে তখন কাউন্সিলদের হাউস সাধারণত "বন্ধ" করে দেয়া হয়। একটি জরুরী ভিত্তিতে মন্ত্রিসভা একটি অসাধারণ বৈঠক বা অধিবেশনের জন্য আইনসভা সমাহূত করতে পারে, এবং একটি অসাধারণ অধিবেশন সদস্যদের এক-চতুর্থাংশ অনুরোধ ক্রমেও করা যেতে পারে। প্রতিটি সংসদীয় অধিবেশনের শুরুতে সম্রাট তার কাউন্সিলদের হাউস কক্ষের সিংহাসন থেকে একটি বিশেষ বক্তৃতা পড়ে থাকেন।
থিয়েনচিন বন্দর

থিয়েনচিন বন্দর হল চীনের একটি প্রধান বন্দর। এই বন্দরটি চীনের উত্তর অঞ্চলের সর্ববৃহৎ বন্দর। বন্দরটি বোহাই উপসাগরের তীরে অবস্থিত। এই বন্দরকে কেন্দ্র করে থিয়েনচিন শহর গড়ে উঠেছে। বন্দরটি বিশ্বের চতুর্থ ব্যস্ততম কন্টেইনার বন্দর। এই বন্দরটি বেইজিং এর প্রবেশদ্বার হিসাবে পরিচিত।এই বন্দর শহর থেকে বেইজিং এর দূরত্ব ৬০ কিলোমিটার।বন্দরটি চীন মধ্যে মানুষ দ্বারা সবচেয়ে বড় বন্দর।এই বন্দরটি ১২১ বর্গ কিলোমিটার যায়গা নিয়ে গড়ে উঠেছে। থিয়েনচিন বন্দরটি বোহাই উপসাগর এর তীরে ৩৯ কিলোমিটার দীর্ঘ উপকূল রেখা বরাবর গড়ে উঠেছে।বন্দরটির সঙ্গে বিশ্বের ১৮০টি দেশের ৬০০ বন্দরের সঙ্গে যোগাযোগ রয়েছে।বন্দরটি পশ্চাৎ ভূমিতে বেইজিং ও থিয়েনচিনের মত দেশের প্রথম সারির মহানগরীতে অবস্থিত। এই বন্দরের ১৪০টি চালু জেটি রয়েছে।এই বন্দর দ্বারা বছরে ৫০০ মিলিয়ন টন কার্গো পণ্য ও ১৩ মিলিয়ন কন্টেইনার পরিবহন করা হয়। চীনের উত্তর অংশের অর্থনীতি এই বন্দরের উপর অনেক অংশেই নির্ভরশীল।বন্দরটি কে কেন্দ্র করে থিয়েনচিন শহরের বিভিন্ন শিল্প কলকারখানা গড়ে উঠেছে।এই বন্দরে জাহাজ নির্মাণ শিল্প রয়েছে।চীনের বৈদেশিক বিনিজ্যের অনেক অংশই এই বন্দর দ্বারা সম্পন্ন হয়।
থিয়েনচিন বন্দরটি চীন দেশের উত্তর অঞ্চলে অবস্থিত। এই বন্দরটি চীন এর পূর্ব উপকূল এর বোহাই উপসাগর এর তীরে গড়ে উঠেছে। এটি থিয়েনচিন শহরের বন্দর।এই বন্দরটি চীন এর রাজধানী শহর বেইজিং থেকে ৬০ কিলোমিটার দূরে অবস্থিত।বন্দরটি ৩৮.৫৮ ডিগ্রী উত্তর ও ১১৭.৭৮ ডিগ্রী পূর্বে অবস্থান করছে।এই বন্দর সমুদ্র সমতল থেকে ০ মিটার থেকে ২ মিটার উচ্চতায় অবস্থিত।
বন্দরটি ১৮৬০ প্রথম প্রতিষ্ঠানিক ভাবে চালু হয়।এই সময় বন্দরটি এই এলাকার নদী যা হলুদ নদী নামে পরিচিত সেই নদীর মহনায় গড়ে ওঠে।এর পর এই মহনার পাশের আরও কিছু নদীর খাড়িতে বন্দরটির কর্মকাণ্ডের প্রসার ঘটে।ধীরে ধীরে বন্দরটি কে কনদওর করে থিয়েনচিন শহর ও শিল্প এলাকা বা শিল্পাঞ্চল গড়ে উঠেছে।
থিয়েনচিন বন্দরের পোতাশ্রয়টি একটি স্বাভাবিক ভাবে গড়ে ওঠা প্রাকৃতিক পোতাশ্রয়। পোতাশ্রয়টির গড় গভীরতা ১০ মিটার বা ৩১ ফুট এর বেশি।ফলে এই বন্দরের বড় জাহাজ সহজেই প্রবেশ করতে বা নোঙর করতে পাড়ে।
বন্দরটিতে পণ্য দ্রব্য পরিবহনের জন্য উন্নত পরিকাঠামোোর ব্যবস্থা রয়েছে।বন্দরের কন্টেইনার নামানো ও জাহাজে কন্টেইনার তোলার জন্য সুব্যবস্থা রয়েজে।এই বন্দর ঘণ্টায় ১৪০ টি কন্টেইনার পরিবহন করতে পারে।
বন্দরটির পশ্চাৎ ভূমি দেশের অন্য বন্দর গুলির থেকে অনেক বড়।এই বন্দর দ্বারা দেশের উত্তর ভাগের পণ্য দ্রব্য পরিবহন করা হয়।
এই বন্দর দ্বারা খনিজ তেল, কোক কয়লা প্রভৃতি আমদানি করা হয়। বন্দরটির দ্বারা ইস্পাত, ইলেক্ট্রনিক্স যন্ত্রপাতি রপ্তানি করা হয়।
বর্ষমান পুন

বর্ষমান পুন () হচ্ছেন একজন নেপালের রাজনীতিবিদ যিনি আগস্ট ২০১১ থেকে মার্চ ২০১৩ পর্যন্ত নেপালের অর্থমন্ত্রী ছিলেন। তিনি নেপালের কমিউনিস্ট পার্টি (মাওবাদী-কেন্দ্র)-এর নেতা। তিনি মন্ত্রী হবার পূর্বে দলে কেন্দ্রীয় সেক্রেটারিয়েটের সদস্য এবং জনমুক্তি ফৌজের ডেপুটি কমান্ডার ছিলেন।
তার দল ১৯৯৬ সালে নেপালে জনযুদ্ধ শুরু করে যেটি চূড়ান্তভাবে নেপালের রাজনৈতিক প্রক্রিয়াকে বদলে দেয়। দশকব্যাপী গৃহযুদ্ধ নেপালে রাজতন্ত্র উৎখাত করে নেপালকে লোকতন্ত্রে রূপান্তরিত করে। তিনি ২০০৮ সালে নেপালের সংসদে ললিতপুর জেলা থেকে নির্বাচিত হন এবং ১৩ ফেব্রুয়ারি শান্তি পুনর্গঠন মন্ত্রী হিসেবে নির্বাচিত হন।
আবদুল গফুর বীর প্রতীক

আবদুল গফুর (জন্ম: ১৯৫১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আবদুল গফুরের বাড়ি গোপালগঞ্জ জেলার কাশিয়ানী উপজেলার রাজপাট গ্রামের পশ্চিম পাড়ায়। তার বাবার নাম হাতেম মোল্লা এবং মায়ের নাম সাজু খাতুন। আবদুল গফুরের স্ত্রীর নাম মমতাজ বেগম। তার তিন ছেলে, তিন মেয়ে। 
আবদুল গফুর পাকিস্তানি সেনাবাহিনীর প্রথম ইস্ট বেঙ্গল রেজিমেন্টে হাবিলদার পদে কর্মরত ছিলেন। এই রেজিমেন্টের অবস্থান ছিল যশোর সেনানিবাসে। ফেব্রুয়ারি মাসের মাঝামাঝি এই রেজিমেন্টকে পাকিস্তানের শিয়ালকোটে বদলি করা হয়। সে কারণে তাদের বেশির ভাগ ছুটিতে এবং বাকিরা যশোরের চৌগাছায় শীতকালীন প্রশিক্ষণে ছিলেন।
আবদুল গফুরও তখন প্রশিক্ষণরত। মুক্তিযুদ্ধ শুরু হলে প্রশিক্ষণরতদের সেনা-নিবাসে ফিরে আসার নির্দেশ দেওয়া হয়। ২৯ মার্চ গভীর রাতে তারা সেনানিবাসে ফেরত আসেন। পরদিন পাকিস্তানি সেনাবাহিনীর ২৫ বালুচ ও ২২ এফএফ রেজিমেন্ট তাদের আক্রমণ করে। তখন তারা তাদের প্রতিরোধের চেষ্টা করে ব্যর্থ হন। এরপর তারা সেনানিবাস থেকে বের হয়ে চৌগাছায় একত্র হন এবং ক্যাপ্টেন হাফিজের নেতৃত্বে মুক্তিযুদ্ধে যোগ দেন। পরে তারা ভারতে যান। ভারতে পুনর্গঠিত হওয়ার পর আবদুল গফুর প্রথম যুদ্ধ করেন জামালপুর জেলার বকশীগঞ্জ উপজেলার কামালপুরে। ৩০-৩১ জুলাইয়ে এই যুদ্ধ সংঘটিত হয়। এরপর তারা সিলেট এলাকায় চলে আসেন। তিনি সিলেট এলাকায় ইস্ট বেঙ্গল রেজিমেন্টের ব্রাভো কোম্পানির অধীনে আটগ্রাম, কানাইঘাট ও এমসি কলেজসহ আরও কয়েকটি স্থানে পাকিস্তানি সেনাবাহিনীর বিরুদ্ধে যুদ্ধ করেন। সম্মুখযুদ্ধে আবদুল গফুর যথেষ্ট সাহসিকতার পরিচয় দেন। ১৯৭১ সালের ২১ নভেম্বর সিলেটের চারগ্রামে পাকিস্তানি বাহিনীর সঙ্গে মুক্তিবাহিনীর এক ভয়াবহ যুদ্ধ হয়। আবদুল গফুর এই যুদ্ধে অংশ নেন। মুক্তিবাহিনীর স্বতন্ত্র ব্রিগেড জেড ফোর্সের অধীন প্রথম ইস্ট বেঙ্গল রেজিমেন্টের ব্রাভো কোম্পানি আটগ্রাম-চারঘাট-সিলেট অক্ষ ধরে চূড়ান্ত অভিযান শুরু করলে সেদিন চারগ্রামে এই যুদ্ধ সংঘটিত হয়। ব্রাভো কোম্পানির মুক্তিযোদ্ধারা একপর্যায়ে পাকিস্তানি বাহিনীর তুমুল গোলাগুলি উপেক্ষা করে তাদের সেখানকার ঘাঁটির ভেতর ঢুকে পড়েন এবং ২০ জন পাকিস্তানি সেনাকে তারা বন্দী করেন। পাকিস্তানি বাহিনীর বাকি সেনারা পালিয়ে যায়। যুদ্ধে মুক্তিবাহিনীর পাঁচজন আহত হন। আটগ্রাম যুদ্ধে আবদুল গফুর চরম সাহসিকতা প্রদর্শন করেন।
ওনসরী ঘর্তিমগর

ওনসরী ঘর্তিমগর (, ) হচ্ছেন নেপালের সংসদের প্রথম নারী স্পিকার। তিনি ১৬ই অক্টোবর, ২০১৫ সালে কোনো বিরোধিতা ছাড়াই স্পিকার নির্বাচিত হন।
তিনি নেপালের সংসদের প্রাক্তন ডেপুটি স্পিকার ছিলেন এবং ঝালানাথ খানালের মন্ত্রীপরিষদে যুব ও ক্রীড়া মন্ত্রণালয়ের দায়িত্ব পালন করেন। তিনি নেপালের সংসদে রোল্পা জেলা সংসদীয় আসন-২ থেকে দ্বিতীয়বারের মতো নির্বাচিত হন।
তিনি বর্ষমান পুনের সাথে বিবাহিত। বর্ষমান পুন হচ্ছেন নেপালের কমিউনিস্ট পার্টি (মাওবাদী-কেন্দ্র)-এর সাধারণ সম্পাদক।
বিজয়কৃষ্ণ গোস্বামী

ভারতের ইতিহাসে বিজয়কৃষ্ণ গোস্বামী ছিলেন একজন উজ্জ্বল নক্ষত্র। তিনি ছিলেন ব্রাহ্মসমাজের অন্যতম আচার্য। শিক্ষার প্রসার ও কুসংস্কারমুক্ত সমাজ গঠনে তার ভূমিকা উল্লেখযোগ্য।
১৮৪১ খ্রিষ্টাব্দের ২ আগস্ট নদিয়া জেলার শিকারপুরের নিকট দহকুল গ্রামে বিজয়কৃষ্ণ গোস্বামী জন্মগ্রহণ করেন। তিনি অদ্বৈতাচার্যের বংশধর ছিলেন। বিজয়কৃষ্ণ শান্তিপুরে গোবিন্দ গোস্বামীর টোলে প্রাথমিক শিক্ষা অর্জন করেন। তিনি কলকাতায় সংস্কৃত কলেজে পড়াশোনা করেন। তারপর কিছুদিন তিনি কলকাতা মেডিক্যাল কলেজে অধ্যয়ন করেছিলেন।
বিজয়কৃষ্ণ গোস্বামী দেবেন্দ্রনাথ ঠাকুরের উৎসাহে ব্রাহ্মসমাজে যোগদান করেন। ব্রাহ্মধর্ম প্রচারের কাজে তিনি ভারতের বিভিন্ন স্থানে ভ্রমণ করেন। ব্রহ্মানন্দ কেশবচন্দ্র সেনের সঙ্গেও তিনি কাজ করেন। ১৮৬৩ খ্রিষ্টাব্দে তিনি ব্রহ্মসমাজের আচার্য হন। তার উদ্যোগে শান্তিপুর, ময়মনসিংহ, গয়া প্রভৃতি অঞ্চলে ব্রাহ্মমন্দির প্রতিষ্ঠিত হয়।
বিজয়কৃষ্ণ গোস্বামী গয়াতে সাধুদের সংস্পর্শে এসে বৈষ্ণবধর্মের প্রতি আকৃষ্ট হন। ফলে তাঁর সঙ্গে ব্রাহ্মসমাজের মতবিরোধ হয় এবং তিনি ১৮৮৮ খ্রিষ্টাব্দে ব্রাহ্মধর্ম ত্যাগ করে বৈষ্ণব সাধনায় মগ্ন হন। তিনি যে বৈষ্ণবধর্ম প্রচার করেন তা নব্যবৈষ্ণবধর্ম নামে পরিচিত। তিনি ছিলেন নব্যবৈষ্ণব আন্দোলনের প্রধান ব্যক্তিত্ব। নারীর উন্নতি ও স্ত্রীশিক্ষার পক্ষপাতী আধুনিক মানুষ ছিলেন তিনি। অশ্বিনীকুমার দত্ত, বিপিনচন্দ্র পাল, সতীশচন্দ্র মুখোপাধ‍্যায় প্রমুখ ব‍্যক্তি এই আন্দোলনের সাথে যুক্ত ছিলেন। সন্ন‍্যাস গ্রহণের পর তাঁর নাম হয় অচ‍্যুতানন্দ সরস্বতী।
বিজয়কৃষ্ণ গোস্বামীর উল্লেখযোগ্য শিষ্যরা হলেন কুলদানন্দ ব্রহ্মচারী, কিরণ চাঁদ দরবেশ, বিপিনচন্দ্র পাল, অশ্বিনীকুমার দত্ত, সতীশচন্দ্র মুখোপাধ্যায় প্রমুখ।
১৩০৬ বঙ্গাব্দের ২২জ্যেষ্ঠ (১৮৯৯খ্রি:) বিজয়কৃষ্ণ গোস্বামী পুরীতে মারা যান।
উত্তর কোরিয়ার সার্বজনীন ছুটির দিনসমূহ

এটি হল উত্তর কোরিয়ার একটি সার্বজনীন ছুটির তালিকা। ঐতিহ্যবাহী ছুটি সমূহের তালিকা সম্পর্কে জানতে দেখুন কোরীয় বর্ষপঞ্জী।
অতীতে উত্তর কোরিয়া ছুটির দিনগুলোতে সরকার কর্তৃক প্রদত্ত রেশন এর ওপর নির্ভরশীল ছিল। সম্প্রতি বাণিজ্যিকরন এর ফলে মানুষ তাদের অর্থ সংরক্ষণ ও নিত্যপ্রয়োজনীয় দ্রব্য ক্রয় করতে সক্ষম হয়।.
১ম লুনার মাসের ১৫তম দিন
পারটেক্স গ্রুপ

পারটেক্স গ্রুপ বাংলাদেশের অন্যতম বৃহৎ শিল্প প্রতিষ্ঠান। এটি ১৯৫৯ সালে যাত্রা শুরু করে।
পারটেক্স স্টার গ্রুপ বাংলাদেশের অন্যতম বৃহৎ শিল্প প্রতিষ্ঠান। যা ১৯৬২ সালে পারটেক্স নামে যাত্রা শুরু করে। ১৯৮৩ সালে বেসরকারীকরনের মাধ্যমে পারটেক্স স্টার গ্রুপ নামে পরিচালিত হয়ে আসছে। এই গ্রুপের প্রতিষ্ঠাকালীন  কর্নধার জনাব এম এ হাসেম।
ন্যায় যুদ্ধ

ন্যায় যুদ্ধ ১৯৯১ সালে মুক্তিপ্রাপ্ত বাংলাদেশী চলচ্চিত্র। অ্যাকশন, ড্রামা ভিত্তিক এই ছবিটি পরিচালনা করেছেন মনতাজুর রহমান আকবর ।
ন্যায় যুদ্ধ ছবিটি ১৯৯১ সালের ১৩ সেপ্টেম্বর মুক্তি পায়। ছবিটি ব্যবসায়িক ভাবে সফল ছিল।
দক্ষিণ কোরিয়ার সার্বজনীন ছুটির দিনসমূহ

এটি হল উত্তর কোরিয়ার একটি সার্বজনীন ছুটির তালিকা। ঐতিহ্যবাহী ছুটি সমূহের তালিকা সম্পর্কে জানতে দেখুন কোরীয় বর্ষপঞ্জী।
অতীতে উত্তর কোরিয়া ছুটির দিনগুলোতে সরকার কর্তৃক প্রদত্ত রেশন এর ওপর নির্ভরশীল ছিল। সম্প্রতি বাণিজ্যিকরন এর ফলে মানুষ তাদের অর্থ সংরক্ষণ ও নিত্যপ্রয়োজনীয় দ্রব্য ক্রয় করতে সক্ষম হয়।
মির্জা মুহাম্মদ ইসমাইল কান্দাহারি

মির্জা মুহাম্মদ ইসমাইল কান্দাহারি (১৮১৩-১৯১২), সাধারণত মির্জা মুহাম্মদ ইসমাইল নামেও পরিচিত, আফগানিস্তানের একজন ধর্মীয় পণ্ডিত এবং ভারতের উত্তর-পশ্চিম সীমান্ত অঞ্চলের পশতুন সম্প্রদায়ভুক্ত লোকজনদের মধ্যে তিনিই সর্বপ্রথম আহমদিয়া বিশ্বাসের দিকে ধাবিত হন।
তিনি তুর্কি বংশোদ্ভূত ছিলেন। তিনি ১৮১৩ খ্রিষ্টাব্দে আফগানিস্তানের কান্দাহারে জন্মগ্রহণ করেন। তার পিতা কান্দাহার শহরের কাজী ছিলেন এবং শাহ সুজা দুররানির (১৭৮৫-১৮৪২), আফগানিস্তানের রাজা, আমলে কিছু সময়ে জন্য মন্ত্রীর দায়িত্ব পালন করেন। তিনি পশতু ভাষার পাশাপাশি আরবি, ফার্সি ভাষায় পান্ডিত্য অর্জন করেন এবং উক্ত ভাষাগুলোতে কাব্য রচনা করেন। and a calligrapher.
তিনি হেনরী জর্জ রাভের্টিকে পশতু ও ফার্সি ভাষা শিক্ষা দেন এবং তাকে পশতু ভাষার উপর বিভিন্ন কাজে সহযোগিতা করেন। ১৮৮৭ সালে তিনি আহমদীয়া ইসলামে দীক্ষিত হন।
ইসমাই ১৯১২ সালের ১৮ সেপ্টেম্বরে পেশোয়ারে মৃত্যুবরণ করেন।
ইসমাইল কান্দাহারি আফগানিস্তানের কান্দাহার শহরের একজন ধর্মীয় পণ্ডিত ও কাজির পরিবারে জন্মগ্রহণ করেন।
পশতু ভাষায় কথা শিখে বড় হতে থাকেন এবং ধীরে ধীরে আরবি, ফার্সি এবং নিজ মাতৃভাষায় পান্ডিত্য অর্জন করেন এবং সাথে সাথে ইসলামিক আইনবিদ হয়ে উঠেন এবং পরবর্তীতে পিতার কাজীর (বিচারক) পেশায় পিতাকে সহযোগিতা করেন। তার জীবনীকার কাজি মুহাম্মদ ইউসুফের মতে তিনি অবিবাহিত ছিলেন। 
পশতু এবং ফার্সি সাহিত্যের প্রতি তার বিশেষ আকর্ষণ ছিল এবং এই সকল ভাষায় তিনি নিজের কাব্য রচনা করেন। হেনরী জর্জ রাভের্টি তার লেখাতে পণ্ডিত হিসেবে এবং কাব্য রচনায় ইসমাইলের দক্ষতার কথা তুলে ধরেছেন। 
৩২ বছর বয়সে ইসমাইল আফগানিম্তান ছেড়ে ভারতে চলে আসেন। কান্দাহার ছেড়ে তিনি চামান, পাশিন,কোয়েটা, সিব্বি, শিকারপুর এবং সিন্ধু এলাকায় ভ্রমণ করতে থাকেন। তিনি ঐ স্থানগুলোতে অবস্থান করেন এবং সেখানে তিনি তার সাহিত্যের কাজে নিজেকে নিয়োজিত রাখেন। কাজী মুহাম্মদ ইউসুফ শিকারপুরের এক আলোচনায় শিয়া ও সুন্নী বিষয়ক পার্থক্য লিপিবদ্ধ করেন। তিনি বোম্বেতে নিজের ভ্রমণ শেষ করেন যেখানে তিনি হেনরি জর্জ রাভের্টির পশতু ও ফার্সি ভাষা বিষয়ক গৃহশিক্ষক হিসেবে নিয়োজিত হন
১৮৫২ সালে পেশোয়ার ও হাজারা জেলার স্কুলগুলোতে শিক্ষার নতুন পদ্ধতি প্রতিষ্ঠার জন্য মির্জা মুহাম্মদ ইসমাইলকে ডিস্ট্রিক্ট ইন্সপেক্টর হিসেবে নিয়োগ দেয়া হয়। ১৮৮৪ সালে তিনি অবসর গ্রহণ করেন এবং অবসরের আগ পর্যন্ত তিনি ডিস্ট্রিক্ট ইন্সপেক্টরের পদে নিয়োজিত ছিলেন। তিনি উত্তর-পশ্চিমের সীমান্ত এলাকায় প্রায় সময় বিদ্যালয় পরিদর্শনের কাজে ভ্রমণ করতেন।
গোলাম মুহাম্মদ তার্জি

সর্দার গোলাম মুহাম্মদ খান তার্জি (জন্ম:কান্দাহার, এপ্রিল ৩০, ১৮৩০ খ্রিস্টাব্দ – ১৯০০/১৯০১) কান্দাহার এবং বেলুচিস্তান এর রাজা ছিলেন। তার পিতা সর্দার দিল খান এবং দাদা সর্দার পানিদা খান মুহাম্মাদিজি। তিনি পশতুন সৈন্য এবং কবি ছিলেন এবং সাথে সাথে আফগানিস্তানের সামরিক নেতা ছিলেন। তাকে তার ঐতিহ্যগত পারিবারিক নাম তার্জি উদ্ভাবনের জন্য কৃতিত্ব দেওয়া হয়। এই উপাধিটি আফগানিস্তানের ইতিহাসে গুরুত্বপূর্ণ ভূমিকা পালন করে। 
তার্জি পরিবার মুহামেদজাই রাজকীয় উপ উপজাতিভুক্ত। এই উপজাতি বারাকজাই সাম্রাজ্যের সবচেয়ে শক্তিশালী এবং বিখ্যাত। সৈনিক হিসেবে তরুণ বয়সেই তিনি কাব্য রচনায় মনোনিবেশ করেন। খুব শীঘ্রই আমির দোস্ত মুহাম্মদ তাকে রাজ্যের রাজকুমার এবং পণ্ডিত সম্রদায়ের সাথে তার পরিচয় এবং যোগাযোগ করিয়ে দেন। তার্জি আমির দোস্ত মুহাম্মদ এবং তার উত্তরসূরী আমির শের আলি খান উভয়ের সাথেই তার সর্ম্পক গড়ে তুলেছিলেন।
বিভিন্ন উপাত্ত থেকে দেখা যায় যে তার্জি দক্ষিণ আফগানিস্তান যার অধিকাংশেই তার পিতার শাসনের আওতায় ছিল সে এলাকার প্রধান হিসেবে তিনি নিয়োজিত ছিলেন। তার্জি সর্ম্পকে বোম্বে পররাষ্ট্র সচিব ভারত সরকারকে লেখা একটি প্রতিবেদনে বলা হয়:: "" সর্দার গোলাম মুহাম্মদ কান্দাহারের সর্দার রহিম দিলের জ্যেষ্ঠ পুত্র। আমাদের প্রাপ্ত তথ্য মতে এক সময় তিনি বিখ্যাত গ্রাম্য প্রধান ছিলেন কিন্তু ঐ সময় যে তিনি আফগানিস্তানের কোন গুরুত্বপূর্ণ পদে নিয়োজিত ছিলেন তার কোন নির্দিষ্ট প্রমাণ পাওয়া যায়নি। তার চাচাত ভাই, গর্ভণর তার সর্ম্পকে ভাল কোন মতামত প্রদান করেননি। আমরা যতদূর জানি তিনি কখনো ব্রিটিশ সরকারকে তাদের কাজে কোন রূপ সাহায্য করেননি এবং আমরা তার কাছে কোনভাবেই অনুগ্রহীত নয়।""
চিঠির পরবর্তী অংশ নিশ্চিত করে যে তার্জি একজন জাতীয়তাবাদী ছিলেন।চিঠিটি থেকে প্রমাণিত হয় যে তার সর্ম্পকে তার চাচাত ভাইয়ের ভাল ধারণা পোষণ করত না কারণ তার চাচাত ভাই পরবর্তীতে ব্রিটিশ সরকারের প্রতি আনুগত্য প্রকাশ করেন।
তিনি করাচিতে স্থানান্তরিত হন এবং পরবর্তীতে ভারতে চলে যান। এখোনে এসে তিনি পুনরায় কাব্য রচনায় মনোনিবেশ করেন এবং ভারতের অনেক গুরুত্বপূর্ণ শহর ভ্রমণ করেন যেখানে তাকে শাসক বিরোধীরা উষ্ণ অর্য্েথনা জানান। তিনি তার্জি ছদ্মনামে কাব্য রচনা করতেন।
১৯০০ সালের ৮ ডিসেম্বরে তার্জি সিরিয়ার দামেস্কে মৃত্যুবরণ করেন যেখানে তিনি ছুটি কাটাতে এসেছিলেন।১৯৮৮-৮৯ এই সময়ে আফগানিস্তানে তার খ্যাতি ও রাজনৈতিক অস্থিরতার কারণে হয়ত তার প্রকৃত মৃত্যুর তারিখ গোপন করা হয়েছে। সিরীয় কর্তৃপক্ষ তার আনুষ্ঠানিক জানাযার ব্যবস্থা করেছিল। তার্জিকেন দামেস্কে অবস্থিত হযরত দাহদাহ সমাধিক্ষেত্রে দাফন করা হয়। তার দাফনের সময় প্রায় দশটি দেশ বা সাম্রাজ্যে প্রতিনিধিগণ সম্মান প্রদর্শনের জন্য উপস্থিত হয়েছিলেন।
আরিফ বাট

আরিফ বাট (; জন্ম: ১৭ মে, ১৯৪৪ - মৃত্যু: ১১ জুলাই, ২০০৭) পাঞ্জাবের লাহোরে জন্মগ্রহণকারী বিশিষ্ট পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৬৪ থেকে ১৯৬৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর পাকিস্তানি ক্রিকেটে লাহোরের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও, নিচেরসারির কার্যকরী ডানহাতি ব্যাটসম্যান হিসেবেও তার সুনাম ছিল।
তার চাচা খাজা আব্দুর রব তাকে প্রশিক্ষণ দিতেন। এ সময়ে লাহোরের ফ্রেন্ডস ক্রিকেট ক্লাবের সদস্য ছিলেন তিনি। ১৯৬০-৬১ মৌসুমে পাঞ্জাব বিশ্ববিদ্যালয়ের বিপক্ষে ১৬ বছর বয়সে তার প্রথম-শ্রেণীর ক্রিকেটে অভিষেক ঘটে। এরপর ১৯৬২-৬৩ মৌসুম থেকে অবসর নেয়ার পূর্ব-পর্যন্ত ১৯৭৭-৭৮ মৌসুমে পাকিস্তান রেলওয়েজের পক্ষে খেলেন।
১৯৬৬-৬৭ মৌসুমে কায়েদ-ই-আজম ট্রফির ফাইনালে করাচির বিপক্ষে নিজের প্রথম সেঞ্চুরি করেন। ১৯৭৩-৭৪ মৌসুমে রেলওয়েজের অধিনায়কের দায়িত্বে থেকে প্যাট্রন্স ট্রফি ও কায়েদ-ই-আজম ট্রফির শিরোপা জয়ে ভূমিকা রাখেন। কায়েদ ফাইনালে সিন্ধুর বিপক্ষে ৬/৫৫ পান ও ঐ মৌসুমে ৭১৮ রান তোলেন। তন্মধ্যে পাঞ্জাবের বিপক্ষে ব্যাটিং উদ্বোধনে নেমে সর্বোচ্চ ১৮০ রান তোলেন। ১৯৭২-৭৩ মৌসুমে সারগোদার বিপক্ষে নিজস্ব সেরা বোলিং পরিসংখ্যান ৮/৪৫ লাভ করেন।
১৯৬৪-৬৫ মৌসুমে মেলবোর্নে স্বাগতিক অস্ট্রেলিয়ার বিপক্ষে তার টেস্ট অভিষেক হয়। প্রথম ইনিংসেই তিনি ৬/৮৯ লাভ করেন। এরফলে প্রথম পাকিস্তানি হিসেবে টেস্ট অভিষেকে পাঁচ-উইকেট লাভের গৌরবগাঁথা রচনা করেন আরিফ বাট। এছাড়াও, আঘাতপ্রাপ্ত উইকেট-রক্ষক আবদুল কাদিরের পরিবর্তে দ্বিতীয় ইনিংসে দলের ব্যাটিং উদ্বোধনে নামেন। প্রায় এক ঘণ্টা নতুন বলের অস্ট্রেলীয় বোলিং আক্রমণ রুখে ১২ রান তোলেন। এরপর নিউজিল্যান্ড সফরে যান। তিন টেস্ট সিরিজের প্রথম দুইটিতে অংশ নিয়ে ২৪.২৮ গড়ে ৭ উইকেট তুলেন। শেষ টেস্ট ইনিংসে ইন্তিখাব আলমের সাথে নবম উইকেট জুটিতে মূল্যবান ৫২ রান তুল দলকে ড্রয়ের দিকে নিয়ে যেতে প্রভূতঃ সহায়তা করেন।
বাউন্সার ও লেগ কাটারের সমন্বয়ে নিজের বোলিংকে সমৃদ্ধ করেছেন। কিন্তু দূর্ভাগ্যজনকভাবে তিনি কেবলমাত্র তিন টেস্ট খেলার সুযোগ পান। ঐ সময় পাকিস্তান দলে কার্যকরী ফাস্ট বোলার ছিল না। ১৯৬৭ সালে ইংল্যান্ড সফরে গেলেও পুরোপুরি ব্যর্থতায় পর্যবসিত হন। নয় খেলায় অংশ নিয়ে ৫৪.৫০ গড়ে ১২ উইকেট তুলেন।
হৃদযন্ত্র ক্রীয়ায় আক্রান্ত হয়ে ১১ জুলাই, ২০০৭ তারিখে আরিফ বাটের দেহাবসান ঘটে। এরপূর্বে ডায়াবেটিসের কারণে ফুসফুসের সংক্রমণে আক্রান্ত হয়েছিলেন। লাহোরে তার শবানুষ্ঠান হয়। এতে সরফরাজ নওয়াজসহ সাবেক ক্রিকেটার ও কর্মকর্তারা উপস্থিত ছিলেন।
চেম্বুর

চেম্বুর ভারতীয় মহানগরী মুম্বইয়ের পূর্বাঞ্চলের একটি শহরতলি। এটি বাণিজ্যিক মুম্বই থেকে ১৫ কিমি এবং ছত্রপতি শিবাজী আন্তর্জাতিক বিমানবন্দর থেকে ১০ কিমি দূরত্বে অবস্থিত।
চেম্বুর নামটি সম্ভবত মারাঠি শব্দ “চিম্বোরী” থেকে উৎপত্তি হয়েছে, মারাঠিতে যার অর্থ "বড় কাঁকড়া", যেহেতু ব্রিটিশরা 'চিম্বোরী' শব্দটি উচ্চারণ করতে পারতেন না তাই মারঠি উক্ত শব্দটি থেকে চেম্বুর নামটি উৎপন্ন হয়ে থাকতে পারে।
নায়েফ বিন আবদুল আজিজ

নায়েফ বিন আবদুল আজিজ আল সৌদ () (১৯৩৪ – ১৬ জুন ২০১২) ছিলেন সৌদি আরবের যুবরাজ এবং প্রথম উপপ্রধানমন্ত্রী। ২০১১ থেকে ২০১২ সাল পর্যন্ত তিনি এই দায়িত্বে ছিলেন। ১৯৭৫ থেকে ২০১২ সাল পর্যন্ত তিনি স্বরাষ্ট্রমন্ত্রীর দায়িত্বপালন করেছেন।
নায়েফ ১৯৩৪ সালে তাইফে জন্মগ্রহণ করেন। তিনি সুদাইরি ভ্রাতৃবৃন্দের অন্যতম সদস্য। তিনি বাদশাহ আবদুল আজিজের ২৩তম পুত্র। তিনি বিদ্যালয় ও আলেমদের কাছে শিক্ষালাভের পাশাপাশি তিনি রাষ্ট্রীয় বিষয়ে শিক্ষাগ্রহণ করেন।
১৯৫২ থেকে ১৯৫৩ সাল পর্যন্ত তিনি রিয়াদ প্রদেশের উপগভর্নর ছিলেন। ১৯৫৩ সালে তিনি প্রদেশের গভর্নর হন। এক বছর তিনি এই পদে ছিলেন। এরপর তিনি মদিনা প্রদেশের গভর্নর হিসেবে নিয়োগ পান। ১৯৭০ সালে বাদশাহ ফয়সাল বিন আবদুল আজিজ তাকে উপস্বরাষ্ট্রমন্ত্রী নিয়োগ দেন।
১৯৭৫ সালের মার্চে ফয়সালের হত্যাকাণ্ডের পর তৎকালীন স্বরাষ্ট্রমন্ত্রী ফাহাদ যুবরাজ এবং নায়েফ স্বরাষ্ট্রমন্ত্রী হন।
১৯৯৪ সালের ডিসেম্বরে সন্ত্রাসবাদের সাথে জড়িত শতাধিক ব্যক্তিকে গ্রেপ্তারের জন্য নায়েফ নির্দেশ দেন। এতে গোয়েন্দা প্রধান তুর্কি বিন ফয়সাল তাকে সহায়তা করেছেন।
২০০৩ সালে বিদেশি শ্রমিকদের দায়িত্বে থাকার সময় তিনি নির্দেশ জারি করেন যে বিদেশি শ্রমিক ও তাদের পরিবারের সংখ্যা ২০১৩ সালে সৌদি জনসংখ্যার ২০ শতাংশ অতিক্রম করতে পারবে না। সিনেটর চার্লস স্কামার ২০০৩ সালে নায়েফকে স্বরাষ্ট্রমন্ত্রীর পদ থেকে অপসারণের জন্য বন্দর বিন সুলতানের মাধ্যমে চেষ্টা চালান।
২০০৩ থেকে ২০০৬ সাল পর্যন্ত তিনি আলকায়েদার বিরুদ্ধে সৌদিদের কর্মকাণ্ডে নেতৃত্ব দিয়েছেন। এসময় বিভিন্ন স্থানে হামলার ঘটনা ঘটে। গণমাধ্যমে প্রচার এবং সন্ত্রাসী কর্মকাণ্ডের বিরুদ্ধে সফলতার ফলে এসময় তার রাজনৈতিক অবস্থান মজবুত হন।
২০০৯ সালের ২৭ মার্চ নায়েফ দ্বিতীয় উপপ্রধানমন্ত্রী হন। ফলে সরকারের নীতিনির্ধারণে তার প্রভাব বৃদ্ধি পায়।
বাদশাহ আবদুল্লাহ ও যুবরাজ সুলতানের অবর্তমানে নায়েফ মন্ত্রীসভার বৈঠকে সভাপতিত্ব করতেন। ২০১০ সালের নভেম্বরে তিনি হজ সংক্রান্ত দায়িত্ব নেন।
২০১১ সালের ২৭ অক্টোবর বাদশাহ আবদুল্লাহ তৎকালীন যুবরাজ সুলতানের মৃত্যুর পর নায়েফকে সৌদি আরবের যুবরাজ মনোনীত করেন। যুবরাজ থাকাকালে তিনি সুদাইরি ভ্রাতৃবৃন্দের মধ্যে সবচেয়ে প্রভাবশালী ছিলেন।
নায়েফ ইন্তিফাদা বিষয়ে সৌদি কমিটির সুপারভাইজার জেনারেল ছিলেন। তিনি তথ্য বিষয়ক সর্বো‌চ্চ কাউন্সিলের প্রধান হিসেবে দায়িত্বপালন করেছেন। এই কমিটি দেশের গণমাধ্যম ও ইন্টারনেট তদারক করে থাকে। তিনি হজ বিষয়ক সর্বো‌চ্চ কমিটির প্রধান ছিলেন।
নায়েফ তিনবার বিয়ে করেছেন। তার দশজন সন্তান রয়েছে। তার ছেলে মুহাম্মদ বিন নায়েফ সৌদি আরবের বর্তমান যুবরাজ।
২০১২ সালের ১৬ জুন সৌদি আরবের রাষ্ট্রীয় টেলিভিশুন চ্যানেলে নায়েফের মৃত্যুর খবর ঘোষণা করা হয়। তিনি জেনেভায় মৃত্যুবরণ করেছেন বলে রয়টার্স জানায়। জেনেভার একটি মেডিকেল সূত্রানুযায়ী তিনি হৃদযন্ত্রের সমস্যার কারণে মারা যান। জেদ্দা নিয়ে যাওয়ার পূর্বে তার লাশ জেনেভা মসজিদে রাখা হয়।
১৭ জুন মসজিদুল হারামে তার জানাজার নামাজ অনুষ্ঠিত হয়। এরপর মক্কার আল আদল কবরস্থানে তাকে দাফন করা হয়। মার্কিন রাষ্ট্রপতি বারাক ওবামা, ফ্রান্সের রাষ্ট্রপতি ফ্রাসোয়া ওলান্দ, জর্ডানের বাদশাহ দ্বিতীয় আবদুল্লাহ, তুরস্কের রাষ্ট্রপতি আবদুল্লাহ গুলসহ অন্যান্য নেতারা তার মৃত্যুতে সমবেদনা জানিয়েছেন।
নায়েফ বিন আবদুল আজিজ একাধিক সম্মাননা লাভ করেছেন। এর মধ্যে রয়েছে তাইওয়ানের সামরিক অর্ডার অব দ্য ক্লাউড এন্ড ব্যানার (১৯৭৭), ফ্রান্সের লিজিওন অব অনার (১৯৭৭) প্রভৃতি। এছাড়াও তিনি নিম্নোক্ত সম্মাননা পেয়েছেন।
ফিলিস্তিনে অবদানের জন্য ২০১৩ সালের ২৮ জুন তাকে জাতিসংঘের তরফ থেকে মরণোত্তর পুরস্কার প্রদান করা হয়।
খলিলুল্লাহ খলিলি

খলিলুল্লাহ খলিলি (১৯০৭-১৯৮৭; - "খলিল্লাহ খলিলি"; অন্যান্য উচ্চারণ 'খালিলুল্লাহ", "খলিল উল্লাহ") আফগানিস্তানের বিংশ শতাব্দির প্রধানতম কবি এবং উল্লেখযোগ্য ঐতিহাসিক, কূটনৈতিক এবং দেশের বিশ্বস্ত বন্ধু।
শাস্ত্রীয় ফার্সি কবিদের মধ্যে তিনি শেষতম কবি এবং আফগাণ কবিগণের মধ্যে তিনিই প্রথম আফগান সাহিত্যে আধুনিক ফার্সি কাব্য এবং নিমাই ধরন নিয়ে আসেন। তিনি "খোরাসানি" ধরনেও অভিজ্ঞ ছিলেন এবং ফারুকী সিসতানির অনুসারী ছিলেন। আফগান কবিদের মধ্যে ইরানে একমাত্র তারই প্রচুর ভক্ত রয়েছে এবং সেখানে তার বেশকিছু নির্বাচিত ইরানি ভাষায় প্রকাশিত হয়েছে। ইরানি সাহিত্যের নামকরা সাহিত্যিক এবং বুদ্ধিজীবিগণ তার রচনাগুলোর প্রশাংসা করেছেন।
অনেকেই তাকে আফগানিস্তানের ফার্সি ভাষার সবচেয়ে উচুঁমানের সমসাময়িক কবি হিসেবে বিবেচনা করেন। তিনি ""হিরু অব খোরাসান"", আফগানিস্তানের আমির হাবিবুল্লাহ কালাকানির বিতকিত র্জীবনী, নামক জীবনী গ্রন্থের জন্যও তিনি অধিক পরিচিত।
খলিলি আফগানিস্তানের [[কাবুল প্রদেশ|কাবুল প্রদেশে ১৯০১ খ্রিষ্টাব্দে জন্মগ্রহণ করেন এবং হাবিবুল্লাহ কালাকানি যে গ্রমে জন্মেছেন তিনিও সেখানে জন্মগ্রহণ করেন। তিনি একচেটিয়াভাবে [[ফার্সি ভাষা |ফার্সি ভাষায়]] সাহিত্য রচনা করেছেন এবং মাঝে মধ্যে তিনি [[তাজিক]] জাতীয়তাবাদ ধারণার সাথে সম্পৃক্ত ছিলেন। তিনি পশতু সাফি জাতিভুক্ত ছিলেন। তার পিতা, মিজা মুহাম্মদ হুসেইন খান, [[হাবিবুল্লাহ খান|রাজা হাবিবুল্লাহ খানের]] অর্থ মন্ত্রী ছিলেন এবং [[কাবুল]] ও [[জালালাবাদ|জালালাবাদে]] তার নিজস্ব বাসভবন ছিল, কিন্তু পরবর্তীতে তিনি পদচ্যুত হন এবং [[আমানুল্লাহ খান]], হাবিবুল্লাহ খানের পুত্র এবং উত্তরসূরী, কর্তৃক মৃত্যুদন্ড প্রদান করা হয়। তার মাতা আব্দুল কাদির খানের, আঞ্জলিক সাফি গোত্রের নেতা, কন্যা ছিলেন খলিলির বয়স যখন সাত বছর তথন তার মাতা মারা যান।
খলিলি ১১ বছর বয়স পর্যন্ত কাবুলে বসবাস এবং পড়ালেখা চালিয়ে যান। যখন [[হাবিবুল্লাহ খান]], আফগানিস্তানের রাজা, এর হত্যাকাণ্ডের পর, তার পুত্র [[আমানুল্লাহ খান]] তার পিতার শাসন ব্যবস্থা সংস্কার করেন এবং তার পিতার শাসন আমলের সময় নিয়োজিত খলিলির পিতাসহ অলেককেই গ্রেপ্তার করেন এবং মৃত্যুদন্ড প্রদান করেন।
খলিলুল্লাহ খলিলি বহুমুখী প্রতিভার অধিকারী কবি ছিলেন। তিনি ৩৫ কাব্যগ্রন্থ প্রকাশ করেন যার মধ্যে তার বিখ্যাত সাহিত্য কর্ম ""আসখা ওয়া হুনহা"" ("অশ্রু এবং রক্ত"), সোভিয়েত দখলদারিত্বের সময় লিখিত, এবং ""আয়ার-ই আয হোরাসান"" ("হিরু অব হোরসান")ও রয়েছে। কিছু নির্বাচিত চতুষ্পদী শ্লোক এবং সম্প্রতী প্রকাশিত “পোকা-মাকড়ের সমাবেশ”, ব্যতীত তার অধিকাংশ সাহিত্যকর্ম সর্ম্পকে ইংরেজি সাহিত্যের পাঠকগণ অবহিত ছিলেন না।
[[বিষয়শ্রেণী:আফগান কবি]]
[[বিষয়শ্রেণী:আফগান ব্যক্তি]]
[[বিষয়শ্রেণী:আফগান লেখক]]
[[বিষয়শ্রেণী:১৯৮৭-এ মৃত্যু]]
[[বিষয়শ্রেণী:১৯০৭-এ জন্ম]]
[[বিষয়শ্রেণী:পাকিস্তানে আফগান প্রবাসী]]
নেসলে

নেসলে এস.এ (; , , হচ্ছে একটি সুইজারল্যান্ড ভিত্তিক বহুজাতিক খাদ্য এবং পানীয় কোম্পানী যার সদর দপ্তর ভাদ, সুইজারল্যান্ডে অবস্থিত। ২০১৪, ২০১৫, ২০১৬-এর হিসেবে এটি বিশ্বের সবচেয়ে বড় খাদ্য প্রক্রিয়াজাতকারী কোম্পানি। ফরচুন গ্লোবাল রেঙ্ক অনুযায়ী সবচেয়ে বড় পাবলিক কোম্পানী ২০১৪-এ এটি #৭২ তম এবং ২০১৬-এ ৩৩ তম। 
নেসলে পণ্য-সামগ্রীর মধ্যে রয়েছে শিশু খাদ্য, স্বাস্থ্য খাদ্য, বোতলজাত পানীয়, নাস্তা সামগ্রী, কফি এবং চা, কনফেকশনারী, ডেইরী পণ্য, আইস ক্রীম, হিমায়িত খাদ্য, গৃহপালিত পোানীর খাদ্য, এবং স্নেকস। নেসলের ২৯-টি ব্যান্ডের পণ্যের বার্ষিক বিক্রির পরিমাণ ১ বিলিয়ন CHF।(about ), এগুলোহল নেসপ্রেসো, নেসক্যাফে, কিট কাট, ইস্মার্টিস, নেসকুইক, স্টোফার্স, ভাইটেল, এবং ম্যাগী। নেসলের ৪৪৭ টি ফ্যাক্টরি, ১৯৭টি দেশে পণ্য সরবরাহ, এবং ৩৩৯,০০০ জন কর্মী রয়েছে। এটি বিশ্বের সবচেয়ে বড় কসমেটিকস তৈরি কারক কোম্পানি ল'রিয়েল এর মূল শেয়ারমালিক।
নেসলে ১৯০৫-এ এ্যাংলো-সুইস মিল্ক কোম্পানির সাথে একত্রে মিলিত হয়। যেটা প্রতিষ্ঠা হয়েছিল ১৮৬৬ সালে। জর্জ পেইজ ও চার্লেজ পেইজ এবং হেনরী নেসলে এটি প্রতিষ্ঠা করেছিলেন । প্রথম বিশ্বযুদ্ধ ও দ্বিতীয় বিশ্বযুদ্ধের সময় কোম্পানির বিক্রয় ব্যাপক হারে বেড়েছিল, বিশেষ করে এর দুগ্ধজাত পণ্যের বাজার ব্যাপক ছিল। কোম্পানিটি অনেকগুলো অঙ্গ-প্রতিষ্ঠান গড়ে তুলেছে। এগুলোর মধ্যে ১৯৫০-এ ক্রসি এন্ড ব্লাকওয়েল, ১৯৬৩-এ ফিনডাস,১৯৭১-এ লিভিস, ১৯৮১-এ রনট্রি ম্যাকিনটোস এবং ২০০৭-এ গার্বার।
নেসলে সুইস শেয়ারবাজারের এক গুরুত্বপূর্ণ প্রতিষ্ঠান। ইউরোনেক্স এর মাধ্যমিক বাজারে এটি তালিকাভুক্ত হয় ২০১১-সালে। ২০১১-এ নেসলে ফরচুন গ্লোবাল ম্যাগাজিনের শীর্ষ #৫০০ মুনাফা অর্জনকারী প্রতিষ্ঠানের তালিকায় #১ নম্বর হয় এটির ২৩৯.৬ বিলিয়ন বাজার মূল্য নিয়ে। ২০১৪-এ এফটি গ্লোবালের সেরা #৫০০ এ নেসলে #১১ তম হয়।
নেসলে বিশ্বের সবচেয়ে বড় খাদ্য উৎপাদনকারী প্রতিষ্ঠান, এটির মূলধন ২৩১ বিলিয়ন সুইস ফ্রা, মে ২০১৫-এর হিসেবে যার পরিমাণ ২৪৭$ বিলিয়ন ডলারের থেকেও বেশি।
২০১৪ সালে এর বিক্রয়ের পরিমাণ ছিলো ৯১.৬১ বিলিয়ন সুইস ফ্রা এবং সে বছর মুনাফার পরিমাণ ছিলো ১৪.৪৬ বিলিয়ন সুইস ফ্রা। যার মধ্যে গবেষণা ও উন্নয়নমূলক কাজে ব্যয় ছিলো ১.৬৩ বিলিয়ন সুইস ফ্রা।
২০১৫-এ "রেপুটেশন ইন্সটিটিউট" এর একটি অনলাইন জরিপে ১০০ এর মধ্য স্কেলে ৭৪.৫ মাত্রা অর্জন করে। 
যৌথমূলধনীর প্রতিষ্ঠান গুলো হল:
নেসলের ৮,০০০ টি ব্যান্ড রয়েছে। যা নেসলের বিশাল বাজারকে টিকিয়ে রেখেছে। এগুলোর মধ্যে কফি, বোতলজাত পানি, মিল্কশেকস ও ব্যাবারেজ, ব্রেকফাস্ট ক্যারেলসস, শিশু খাদ্য, খেলোয়াড়দের খাবার, গাজন খাদ্য, সাবান এবং সসেজ, হিমায়িত খাদ্য এবং পোষা প্রাণীর খাদ্য।